stanford-oval/wikipedia huggingface dataset:
Red (Taylor Swiftin albumi)

| Red Taylor Swift |
| --- | --- | --- |

Studioalbumin tiedot
 Äänitetty : 2011–2012
 Studio : Blackbird ja Pain in the Art   (Nashville)   Conway Recording ja Village   (Los Angeles)   Garage (Topanga Canyon)   Ballroom West (New York)   MXM (Tukholma)
 Julkaistu: 22. lokakuuta 2012
 Formaatti: CD, vinyyli, lataus, suoratoisto
 Tuottaja(t): Taylor Swift   Jeff Bhasker   Nathan Chapman   Dann Huff   Jacknife Lee   Max Martin   Shellback   Butch Walker   Dan Wilson   Scott Borchetta (vastaava tuottaja)
 Tyylilaji: country, pop
 Kesto: 65.10
 Levy-yhtiö: Big Machine
Listasijoitukset
  1.    1.    49.
Taylor Swiftin muut julkaisut
| Speak Now World Tour – Live 2011 | Red 2012 | 1989 2014 |
Singlet albumilta Red
 ”We Are Never Ever Getting Back Together” Julkaistu: 13. elokuuta 2012  ”Begin Again” Julkaistu: 1. lokakuuta 2012  ”I Knew You Were Trouble” Julkaistu: 10. joulukuuta 2012  ”22” Julkaistu: 12. maaliskuuta 2013  ”Red” Julkaistu: 24. kesäkuuta 2013  ”Everything Has Changed” Julkaistu: 16. heinäkuuta 2013  ”The Last Time” Julkaistu: 4. marraskuuta 2013 (vain Iso-Britannia)
Red on yhdysvaltalaisen laulaja-lauluntekijä Taylor Swiftin studioalbumi, joka julkaistiin 22. lokakuuta 2012. Albumi nousi Yhdysvalloissa Billboard 200 -listan kärkeen. Se on myynyt Yhdysvalloissa seitsenkertaista platinaa. Albumi oli listaykkösenä myös useissa muissa maissa kuten Isossa-Britanniassa ja Australiassa. Suomessa albumi oli sijalla 49. Se on Swiftin ensimmäinen Suomen albumilistalle noussut albumi.
Albumi yhdistelee useita eri tyylejä ja genrejä kuten country ja popmusiikkia. Swift halusi työskennellä albumilla useiden eri tuottajien kanssa ja oppia eri ihmisiltä kirjoitettuaan edellisen albuminsa Speak Now (2010) yksin. Eri kappaleiden tuottajina toimivat muun muassa Max Martin, Shellback, Dan Wilson, Butch Walker ja Nathan Chapman.
Albumista on olemassa kaksi painosta, tavallinen ja kaksi cd:tä sisältävä Deluxe edition. Albumin tunnetuimpia kappaleita ovat singlet ”We Are Never Ever Getting Back Together”, ”I Knew You Were Trouble” ja ”22”.
Uudelleen levytetty versio albumista, nimeltään Red (Taylor's Version), julkaistiin 12. marraskuuta 2021. Swift levyttää uudelleen kuusi ensimmäistä albumiaan musiikin master-nauhoitusten oikeuksiin ja omistajuuteen liittyvän kiistan takia.
Taustaa

Swift teki albumilla yhteistyötä useiden tuottajien ja lauluntekijöiden kuten Dan Wilsonin, Max Martinin, Shellbackin ja Liz Rosen kanssa. Hän sävelsi ja levytti dueton "Everything Has Changed" Ed Sheeranin kanssa ja "The Last Time" Snow Patrol -yhtyeen Gary Lightbodyn kanssa. Swift sanoi halunneensa oppia erilaisilta lauluntekijöiltä kirjoitettuaan edellisen albuminsa Speak Now yksin.
Useimmat Red-albumin kappaleista käsittelevät eroa tai rakastumista. Swift on sanonut, että albumin nimi Red (punainen) tulee lyriikoiden teemoista. ”Kaikki erilaiset tunteet, joista olen kirjoittanut tällä albumilla, liittyvät pitkälti myrskyisiin, hulluihin intensiivisiin ja osittain myrkyllisiin ihmissuhteisiin, jotka olen kokenut viimeisen parin vuoden aikana. Kaikki nuo tunteet - intensiivinen rakkaus, turhautuminen, kateus, hämmennys - ovat mielessäni punaisia.”
”Begin Again” kertoo ensimmäisille treffeille menosta vaikean eron jälkeen. Kappale ”We Are Never Ever Getting Back Together” syntyi, kun Swiftin ex-poikaystävän ystävä kertoi levytysstudiossa väärästä huhusta, jonka mukaan Swift aikoi palata entisen poikaystävänsä kanssa yhteen. Swift alkoi selostaa suhteen historiaa tuottaja Max Martinille, ja he kirjoittivat siitä kappaleen.
Kappale ”22” kertoo ystävyydestä ja elämästä 22-vuotiaana. ”Olet tarpeeksi vanha suunnittelemaan elämääsi, mutta tarpeeksi nuori tietämään, että on monia avoimia kysymyksiä. Siitä tulee huoleton tunne, päättämättömyyttä, pelkoa ja vapaalle heittäytymistä samaan aikaan.”, Swift on sanonut.
Singlet

Albumin ensimmäisenä singlenä levyltä julkaistiin kappale ”We Are Never Ever Getting Back Together” 13. elokuuta 2012. Kappale nousi listaykköseksi useissa maissa. Se oli Swiftin ensimmäinen listaykkönen Yhdysvalloissa. Promosinglet ”Red”, ”Begin Again”, ”I Knew You Were Trouble” ja ”State of Grace” julkaistiin latauksina ennen albumin ilmestymistä. Ne nousivat kaikki vuorotellen iTunesin kymmenen ostetuimman kappaleen listaan Yhdysvalloissa.
Seuraavina virallisina radiosingleinä julkaistiin kappaleet ”Begin Again”, ”I Knew You Were Trouble”, ”22”, ”Everything Has Changed” ja ”Red”. Kappale ”The Last Time” julkaistiin singlenä vain Isossa-Britanniassa. Kaikilla virallisilla singleillä on musiikkivideo. Kappaleiden ”Red” ja ”The Last Time” musiikkivideot sisältävät live-otoksia Swiftin The Red Tour -kiertueelta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | State of Grace | Taylor Swift | 4.55 |  |  |  |  |  |  |
| 2. | Red | Swift | 3.43 |  |  |  |  |  |  |
| 3. | Treacherous | Swift, Dan Wilson | 4.02 |  |  |  |  |  |  |
| 4. | I Knew You Were Trouble | Swift, Max Martin, Shellback | 3.39 |  |  |  |  |  |  |
| 5. | All Too Well | Swift, Liz Rose | 5.29 |  |  |  |  |  |  |
| 6. | 22 | Swift, Martin, Shellback | 3.52 |  |  |  |  |  |  |
| 7. | I Almost Do | Swift | 4.04 |  |  |  |  |  |  |
| 8. | We Are Never Ever Getting Back Together | Swift, Martin, Shellback | 3.11 |  |  |  |  |  |  |
| 9. | Stay Stay Stay | Swift | 3.25 |  |  |  |  |  |  |
| 10. | The Last Time (ft. Gary Lightbody of Snow Patrol)  | Swift, Lightbody, Jacknife Lee | 4.59 |  |  |  |  |  |  |
| 11. | Holy Ground | Swift | 3.22 |  |  |  |  |  |  |
| 12. | Sad Beautiful Tragic | Swift | 4.44 |  |  |  |  |  |  |
| 13. | The Lucky One | Swift | 4.00 |  |  |  |  |  |  |
| 14. | Everything Has Changed (ft. Ed Sheeran)  | Swift, Sheeran | 4.05 |  |  |  |  |  |  |
| 15. | Starlight | Swift | 3.40 |  |  |  |  |  |  |
| 16. | Begin Again | Swift | 3.57 |  |  |  |  |  |  |
|  |  |  | 65.09 |  |  |  |  |  |  |
| Deluxe Edition |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 17. | The Moment I Knew | Swift | 4.46 |  |  |  |  |  |  |
| 18. | Come Back... Be Here | Swift, Wilson | 3.43 |  |  |  |  |  |  |
| 19. | Girl at Home | Swift | 3.40 |  |  |  |  |  |  |
| 20. | Treacherous (Original Demo Recording)  | Swift, Wilson | 4.00 |  |  |  |  |  |  |
| 21. | Red (Original Demo Recording)  | Swift | 3.47 |  |  |  |  |  |  |
| 22. | State of Grace (Acoustic Version)  | Swift | 5.23 |  |  |  |  |  |  |
|  |  |  | 90.00 |  |  |  |  |  |  |
Listasijoitukset > Viikottaiset listat

| Maa ja lista | Korkein sijoitus |
| --- | --- |
 Alankomaat (Album Top 100): 7
 Australia (ARIA Charts): 1
 Belgia (Ultratop, Flanderi): 2
 Belgia (Ultratop, Vallonia): 25
 Espanja (PROMUSICAE): 3
 Etelä-Afrikka (RISA): 4
 Etelä-Korea (Gaon Chart): 12
 Irlanti (IRMA): 1
 Iso-Britannia (OCC, Britannian albumilista): 1
 Italia (FIMI): 
 Itävalta (Ö3 Austria Top 40): 3
 Japani (Oricon): 3
 Kanada (Canadian Albums Chart): 1
 Kiina (Sino Chart): 1
 Kroatia (HDU): 27
 Norja (VG-lista): 2
 Portugali (AFP): 8
 Ranska (SNEP): 30
 Ruotsi (Sverigetopplistan): 8
 Saksa (Gfk): 5
 Skotlanti (OCC): 1
 Suomi (Suomen virallinen lista): 49
 Sveitsi (Hitparade): 9
 Tanska (Hitlisten): 3
 Uusi-Seelanti (Recorded Music NZ): 1
 Yhdysvallat (Billboard 200): 1

| Maa ja lista | Korkein sijoitus |
| --- | --- |
 Kreikka (IFPI)   (Red / Red (Taylor’s Version), 2021): 2
 Sveitsi (Hitparade)   (Red / Red (Taylor’s Version), 2021): 7
 Unkari (Mahasz, fyysiset albumit): 33
Listasijoitukset > Vuoden lopun listat

| Maa ja lista | Korkein sija |
| --- | --- |
 Australia (ARIA Charts): 7
 Etelä-Korea (Gaon Chart): 36
 Iso-Britannia (Britannian albumilista): 42
 Japani (Oricon): 64
 Kanada (Canadian Albums Chart): 10
 Meksiko (AMPROFON): 56
 Tanska (Hitlisten): 84
 Uusi-Seelanti (Recorded Music NZ): 6
 Yhdysvallat (Billboard 200): 4
 Yhdysvallat (Billboard, countryalbumit): 1

| Maa ja lista | Korkein sija |
| --- | --- |
 Australia (ARIA Charts): 24
 Belgia (Ultratop Flanders): 140
 Etelä-Korea (Gaon Chart): 98
 Iso-Britannia (Britannian albumilista): 27
 Japani (Oricon): 38
 Kanada (Canadian Albums Chart): 8
 Ranska (SNEP): 194
 Yhdysvallat (Billboard 200): 2
 Yhdysvallat (Billboard, countryalbumit): 1

| Maa ja lista | Korkein sija |
| --- | --- |
 Australia (ARIA Charts): 96
 Etelä-Korea (Gaon Chart): 98
 Kiina (Sino Chart): 18
 Yhdysvallat (Billboard 200): 106
 Yhdysvallat (Billboard, countryalbumit): 24

| Maa ja lista | Korkein sija |
| --- | --- |
 Japani (Billboard Japan): 94
 Yhdysvallat (Billboard 200): 111

| Maa ja lista | Korkein sija |
| --- | --- |
 Yhdysvallat (Billboard, countryalbumit): 48

| Maa ja lista | Korkein sija |
| --- | --- |
 Yhdysvallat (Billboard, countryalbumit): 28

| Maa ja lista | Korkein sija |
| --- | --- |
 Yhdysvallat (Billboard, country-albumit): 46

| Maa ja lista | Korkein sija |
| --- | --- |
 Yhdysvallat (Billboard, country-albumit): 25

| Maa ja lista | Korkein sija |
| --- | --- |
 Itävalta (Ö3 Austria)   Red / Red (Taylor’s Version): 94
 Yhdysvallat (Billboard, countryalbumit): 15
 Yhdysvallat (Billboard, indiealbumit): 28

| Maa ja lista | Korkein sija |
| --- | --- |
 Yhdysvallat (Billboard, countryalbumit): 62

| Maa ja lista | Korkein sija |
| --- | --- |
 Australia (ARIA Charts): 33
Listasijoitukset > Vuosikymmenen lopun listat

| Maa ja lista | Korkein sija |
| --- | --- |
 Australia (ARIA Charts, 2010–2019): 23
 Iso-Britannia (Britannian albumilista, 2010–2019): 96
 Yhdysvallat (Billboard 200, 2010–2019): 32
 Yhdysvallat (Billboard, countryalbumit, 2010–2019): 11
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 5x platinaa | Australian Recording Industry Association |
|  Belgia | 2x platinaa | Belgian Entertainment Association |
|  Brasilia | kultaa | Pro-Música Brasil |
|  Irlanti | platinaa | Irish Recorded Music Association |
|  Itävalta | platinaa | IFPI Austria |
|  Iso-Britannia | 3x platinaa | British Phonographic Industry |
|  Japani | platinaa | 日本レコード協会 (Recording Industry Association of Japan) |
|  Kanada | 4x platinaa | Music Canada |
|  Kolumbia | kultaa |  |
|  Meksiko | kultaa | AMPROFON |
|  Puola | platinaa | Związek Producentów Audio Video |
|  Ranska | kultaa | Syndicat National de l’Édition Phonographique |
|  Ruotsi | kultaa | Grammofonleverantörernas förening |
|  Saksa | platinaa | Bundesverband Musikindustrie |
|  Singapore | 2x platinaa | Recording Industry Association Singapore |
|  Tanska | platinaa | IFPI Danmark |
|  Uusi-Seelanti | 2x platinaa | Recorded Music NZ |
|  Yhdysvallat | 7x platinaa | Recording Industry Association of America |
Red (Taylor’s Version)

Uudelleen levytetty versio Swiftin albumista Red, nimeltään Red (Taylor's Version), julkaistiin 12. marraskuuta 2021. Albumilla on mukana aiemmin julkaisemattomia kappaleita  sekä 10 minuuttia kestävä pidennetty versio kappaleesta ”All Too Well”. Swift levyttää uudelleen kuusi ensimmäistä albumiaan musiikin master-nauhoitusten oikeuksiin ja omistajuuteen liittyvän kiistan takia.
Huomioita

1 2  Kreikan ja Sveitsin listat yhdistävät Red -albumin ja sen vuoden 2021 uuden levytyksen Red (Taylor’s Version).
↑  Itävallan vuosilista yhdisti Red-albumin ja sen vuoden 2021 uuden levytyksen Red (Taylor’s Version).
Aiheesta muualla

Red AllMusic-sivustolla
Red Discogs-sivustolla
Metacritic - Red
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Long Live”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Kiréas

| Kiréas Κηρέας |
| --- | --- |
 Kunnallisyksikön sijainti
 Kiréas
 Koordinaatit: 38°48′N, 23°31′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Euboia
Kunta:  Mantoúdi-Límni-Agía Ánna
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  290702
Väkiluku (2011):  5 411
Aikavyöhyke:  UTC+2
 – Kesäaika:  UTC+3
Rekisterikilpi:  ChA
Infobox OKVirheellinen NIMI-arvo: 
Kiréas (kreik. Κηρέας; virallisesti Δημοτική Ενότητα Κηρέως/Κηρέα, Dimotikí Enótita Kiréos/Kiréa) on yksi Mantoúdi-Límni-Agía Ánnan kunnan kunnallisyksiköistä ja entinen itsenäinen Kreikan kunta. Se sijaitsee Euboian alueyksikössä Keski-Kreikan alueella. Kunnallisyksikön väkiluku on 5 411 (vuonna 2011).
Kiréaksen kunnallisyksikkö käsittää Mantoúdi-Límni-Agía Ánnan kunnan eteläosan. Kunnallisyksikön suurin asutus on Mantoúdin kaupunki. Kiréas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mantoúdi-Límni-Agía Ánnan kunnaksi yhdessä Elýmnioin ja Niléaksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Kiréaksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Dafnoússa | Dafnoússa | 58 |
| Dafnoússa | Troúpi | 16 |
| Farákla | Farákla | 178 |
| Kírinthos | Kírinthos | 609 |
| Kírinthos | Krýa Vrýsi | 34 |
| Kírinthos | Zoodóchos Pigí | 82 |
| Mantoúdi | Foúrnoi | 0 |
| Mantoúdi | Mantoúdi | 1 787 |
| Metóchi | Metóchi | 160 |
| Píli | Píli (Pílio) | 628 |
| Prokópi | Prokópi | 948 |
| Spathári | Kalývia | 81 |
| Spathári | Spathári | 199 |
| Strofyliá | Strofyliá | 472 |
| Vlachiá | Sarakíniko | 19 |
| Vlachiá | Vlachiá | 140 |
Yhteensä: 5 411
Dodge Charger

Dodge Charger vuosimallia 1969.
Dodge Charger on yhdysvaltalaisen autonvalmistajan Dodgen tuottama automalli, joka on ollut markkinoilla eri muodoissaan vuodesta 1966 lähtien. Dodge Charger on tunnettu urheilullisesta muotoilustaan ja tehokkaista moottorivaihtoehdoistaan, minkä vuoksi se on saavuttanut ikonisen aseman yhdysvaltalaisten muskeliautojen joukossa.
Aiheesta muualla

Kuvia tai muita tiedostoja aiheesta Dodge Charger Wikimedia Commonsissa
Budō

"Budō" kirjoitettuna kanjeilla
Budō (jap. 武道, budō) on yhteisnimitys japanilaisille itsepuolustus- ja taistelutaidoille. Budolajeissa pyritään kehittämään harjoittelijan fysiikkaa ja kehollisia taitoja mutta myös harjoittelijaa henkisesti ja sosiaalisesti. Tässä budōn harjoittelu eroaa länsimaisesta kilpaurheilukäsitteestä, jossa harjoittelijan fyysistä suorituskykyä kehitetään kilpailussa pätemiseksi. Budōssa saatetaan kilpailla, mutta budōa ei harjoitella kilpailua varten, vaan kilpailu budōssa on vain yksi budōn harjoittelumuoto muiden joukossa, eikä edes tärkein niistä. Kaikissa budōlajeissa ei kilpailla, edes harjoittelumielessä. Budōn harjoittelua ei myöskään mielletä ikäsidonnaiseksi, vaan sitä on mahdollista harjoitella kuolemaan asti taidossa jatkuvasti kehittyen.
Yleistä budōsta

Usein budōkoulukunnat jaotellaan "perinteisiin" eli kobudo-koulukuntiin (ennen Meiji-restauraatiota perustetut koulukunnat) sekä "moderneihin" koulukuntiin (gendai  budō). Perinteisellä budōlla tarkoitetaan bujutsuun kuuluvia taistelutaitokoulukuntia koryū , joita ovat esimerkiksi aseeton taistelu (jujutsu) , jousiammunta (kyūjutsu) ja miekkataidot (kenjutsu). Perinteinen budō oli tarkoitettu ensi sijassa taistelukentän taidoiksi. Modernia budoa edustavat tuoreemmat perinteet eli (gendai budō)  kuten kendo, judo, jōdō, kyudō, iaido, aikido ja Shorinji Kempo, joista osassa on omia urheilullistettuja piirteitä.
Sana budō rakentuu japanilaisista sanoista bu (sota-, soturi) sekä dō (tie, polku). Sananmukaisesti se voidaan siis tulkita "soturin tie". Budō merkitsee sitä kurinalaista soturin tietä, jonka japanilainen taistelija on elämäntavakseen ottanut.
Yleisiä budolajeja

Judo
Iaido
Kendo
Kyudo
ZNKR jōdō
Aikido
Ki-Aikido
Shōrinji kenpō
Atarashii naginata
Jyujitsu (Jujutsu)
Bujinkan Budo Taijutsu
Taido
Budōn kehitys Bujutsusta > Meiji-restauraation vaikutus

Meiji-kauden koittaessa perinteisten bujutsu- ja taistelutaitojen tulevaisuus oli veitsenterällä. Japanin siirtyessä feodaaliajasta nykyaikaan kertarysäyksellä bujutsutaidot koettiin osaltaan tarpeettomiksi ja hallituksen kannalta vaarallisiksikin. Sekä hallituksen sisällä että ulkopuolella valikuttavat kiihkokansalliset ja militaristiset voimat pyrkivät käyttämään hyväkseen vanhojen perinteiden saavutuksia. Toisaalta monisatavuotista perinnettä ei haluttu kadottaa eikä tärvellä. Perinteisissä soturiluokan hyveissä (bushidō) koettiin olevan kansaa laajemmaltikin jalostava vaikutus.
Budōn kehitys Bujutsusta > Budōn ja Bujutsun erot

Bujutsuharjoittelun ydinarvot feodaaliajan Japanissa olivat
realistiset taistelukentän taidot,
kurinalainen harjoittelu ja
moraali/hyveet.
Meiji-kauden koittaessa bujutsutaidoista pudotettiin pois aiemmin tärkeimpänä vallinnut realistiset taistelukentän taidot ja vallitseviksi tavoitteiksi tulivat
kurinalainen harjoittelu ja
moraali/hyveet.
Klassisen budōn ydinarvot taasen olivat
moraali/hyveet,
kurinalainen harjoittelu sekä
kauneus muodossa ja liikkeessä.
Nakamura Taisaburon (syntynyt 1912, Toyama-ryū kenjutsu tyylin mestari, opetti Toyaman sotilasakatemiassa), mukaan budolajeja ei voi verrata vanhoihin koryū bujutsun taistelutaitoihin vaan budolajit, kuten esimerkiksi moderni iaido, ovat etäytyneet iaijutsusta niin, että ne ovat käytännössä hyödyttömiä harjoitettaessa taistelutaitoa. Sen sijaan ne toimivat hänestä erinomaisina kehon ja mielen harjoituksen välineinä ja ovat edistyneiden harjoittelijoijen hyvin tekeminä vielä kaunista katseltavaa, mitä tehokkuutta hakevat bujutsutekniikat eivät useinkaan ole.
Budōn määritelmä

Japanilaisen kulttuurin piirteet ovat erittäin vaikeasti – jos ollenkaan – erotettavissa budōlajeista. Tekniikan ja fysiikan harjoittelun lisäksi myös lajikulttuuri sekä historialliset piirteet ja kehityskulut ovat budōlajeissa opiskelun kohteina.
Japanin budōliiton laatimassa Budōn peruskirjassa mainitaan seuraavaa: (kääntänyt suomeksi Jukka Helminen):
»Budō, joka pohjautuu muinaisen Japanin taisteluhenkeen, on perinteisen kulttuurin muoto, kehittynyt jutsusta (tekniikasta) dō:ksi (tieksi, elämäntavaksi) vuosisataisen historiallisen ja yhteiskunnallisen muutoksen kautta. Budōa kehitettäessä tulee noudattaa perinteisiä arvoja, pyrkiä oikeaan harjoitteluun, avustaa tutkimuksessa, ja tehdä parhaansa tämän perinteisen lajin kehittämiseksi ja säilyttämiseksi.»
Suurimmassa osassa budōlajeja tarkoituksena on tekniikkaa hiomalla kehittää yhtäaikaisesti niin harjoittelijan kehoa kuin mieltäkin.
. Tässä mielessä budōn harjoittelu muistuttaa  C.G.Jungin teorioita individuaatio prosessista, jolloin budōlajeilla olisi vain välinearvo itsensä kehittämisessä ja kypsyttämisessä. Varsinkin kata-harjoittelussa kahden harjoittelijan keskinäinen vuorovaikutus toimii sosiaalisena vuoropuheluna, joka pakottaa harjoittelijan paitsi tutustumaan omaan itseensä, motiiveihinsa ja arvoihinsa myös kanssaharjoittelijan vastaaviin ominaisuuksiin ja samaistumaan myös tämän toimintaa johtaviin tunnetiloihin.
Budon harjoittelu

Budon harjoittelu katsotaan yleisesti toiminnaksi jonka alettua vain kuoleman tulisi lopettaa harjoittelu. Kyseessä on siis koko elämä kestävä oppimistapahtuma, jossa opittava aines muotoutuu yhä uudestaan ja lähestyy täydellisyyttä sitä kuitenkaan saavuttamatta.
Budon harjoittelun voi aloittaa periaatteessa missä iässä ja kunnossa tahansa. Teini- tai esiteini-iässä harjoittelu on kuitenkin hedelmällisintä, koska tuolloin sekä mieli että keho ovat vielä muovautumassa. Nishioka Tsuneo sensei (menkyo kaiden Shindō Musō-ryūssa) kertoo haastattelussa, miten budon oppiminen on erilaista ikäkausien vaihtuessa. Ennen kahtakymmentä ikävuotta mieli on taipuisa ottamaan vastaan opetusta, joka tapahtuu kehon muistin kautta. Sen jälkeen mielen on "hyväksyttävä" oppi, jotta edistystä tapahtuisi ja tekniikat toimisivat sulavasti ja oikealla hengellä ja ajoituksella.
»It's harder to start budo after twenty years of age. The mind and body hardens. You can do it, but it's harder for the technique to enter your body. Past twenty, the techniques have to enter the mind first. It's best if your body learns without too much mind. Then the body remembers (karada de motte). It's the same for learning piano, and so on. So middle school to college are the most important years, the best time for learning.» 
(Nishioka Tsuneo)
Budon harjoittelu (keiko) voidaan jakaa kolmeen osa-alueeseen:
Budōn elämänfilosofia

Budōn harjoittelija pyrkii tietoisesti budōharjoituksen avulla kehittämään maailmankuvaansa ja eheyttämään minäkuvaansa. Budōharjoituksen tarkoituksena on parantaa elämänlaatua ja -taitoa. Länsimaissa tätä muistuttaa  C.G.Jungin elämänkaariteoria Individuaatio. Budōharjoittelussa on viisi keskeistä käsitettä: keho Tai, tekniikka Gi, etäisyydet Ma-ai, sydän/mieli Kokoro ja elämänvoima Ki. Budōharjoittelulla pyritään kehittämään näiden käsitteiden sisältämiä taitoja sekä kykyä käyttää saavutettuja taitoja mielekkäästi ja tehokkaasti.
Budōlajeja pystyy harjoittamaan aktiivisena meditaationa. Tässä ei tarkoiteta vain harjoittelua edeltävää ja sen päättäävää mietiskelyä, mokusoa, vaan myös kovaa tekniikkaharjoitusta, jonka kuluessa pyritään tietoisesti pääsemään eroon mieleen tulevista häiritsevistä ajatuksista.
Budōharjoittelussa on mukana myös periaate, että harjoitteluasenne tulee pitää yllä myös harjoittelusalin, dōjōn, ulkopuolella, ja että harjoittelun tulokset on voitava tuoda mukaan jokapäiväistä elämää helpottamaan.
Kirjallisuutta

Kyllönen, Ari: Judon historia.  Kuopio, 2003.  ISBN 951-842-264-8
Kyllönen, Ari: Judon heittotekniikat: Harai-goshi.  Kuopio, 2010.  ISBN 978-951-842-342-6
Aiheesta muualla

Budo Budokwain sivuilla
Japanilaiset budokäsitteet
| n k Nykyaikana harjoiteltavat budōlajit |
| --- | --- |
 Aikido  Atarashii naginata  Iaidō  ZNKR jōdō  Judo  Jūkendō  Karatedō  Kendō  Kyūdō  Shōrinji kenpō  Taidō  Tankendō